6. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ. 32876/4360/74 της 1/8 Νοεμ.  1974 (ΦΕΚ Β΄ 1125) Περί του αριθμού των καθ’ υπέρβασιν παραλαμβανομένων μαθητών υπό των τουριστικών λεωφορείων. Έχοντες υπ’ όψει: 1.Την υπ’ αριθ. Δ-129638/4.7.63 απόφασιν ημών, δι’ ης επετράπη κατά το σχολικόν έτος 1963-64 εις τα τουριστικά λεωφορεία, άτινα ενεργούν μεταφοράς μαθητών εκπαιδευτηρίων να παραλαμβάνουν μέχρι 6 μαθητάς επί πλέον των εν τη αδεία κυκλοφορίας αναγραφομένων θέσεων. 2.Την υπ’ αριθ. Δ. 192401/3.10.67 ομοίαν, δι’ ης παρετάθη η ισχύς της ως είρηται υπ’ αριθ. Δ129638/63 αποφάσεως. 3.Την υπ’ αριθ. Δ. 6262/553/25.2.73 απόφασιν του Υπουργείου, δι’ ης ανεκλήθησαν αι ως άνω αποφάσεις δια τους εν τω σχεδίω ταύτης αναφερομένους λόγους. 4.Τα διάφορα υπομνήματα της Ομοσπονδίας Τουριστικών Λεωφορείων Ελλάδος, «περί ενισχύσεως του έργου των Τουριστικών Λεωφορείων και της επαναφοράς εν ισχύϊ των ευεργετικών διατάξεων των περί ων πρόκειται αποφάσεων», αποφασίζομεν: 1.Ανακαλούμεν την προμνησθείσαν υπ’ αριθ. Δ6262/555/25.2.73 απόφασιν του Υπουργείου. 2.Επαναφέρομεν εν ισχύϊ τας ως άνω υπ’ αριθ. Δ. 129638/4.7.63 και Δ-192401/3.10.67 αποφάσεις ημών, δι’ ων ενεκρίθη, όπως τα τουριστικά λεωφορεία, άτινα ενεργούν μεταφοράς μαθητών εκπαιδευτηρίων παραλαμβάνουν ουχί πέραν των 6 μαθητών επί πλέον των εν τη αδεία κυκλοφορίας αναγραφομένων θέσεων, αποκλειομένης της τοιαύτης μεταφοράς εάν οι μεταφερόμενοι τυγχάνουν καθ’ ολοκληρίαν μαθηταί μέσης εκπαιδεύσεως (γυμνασίων). Η ισχύς της παρούσης άρχεται από της δημοσιεύσεως δια της Εφημερίδος της Κυβερνήσεως. Δια την τοποθέτησιν ταχογράφων μέχρι 31.12.1974 εις τα σχολικά λεωφορεία βλ. απόφ. ΣΤ/25778/1974 (τόμ. 21Β σελ. 262,939). (Αντί για τη σελ. 350,521(γ) Σελ. 350,521(δ) Τεύχος -Σελ.  Σχολικά Λεωφορεία 21.Ζ.ζ.5-6 